ຊາວຣັດເຊຍ ທີ່ຖືກກ່າວຫາວ່າ ສອດແນມ ຈະຂໍຮ້ອງຕໍ່ສານ ໃນວັນສຸກມື້ນີ້
ທ້າວ Evgeny Buryakov ​ໄດ້​ຖືກ​ກ່າວ​ຫາວ່າ ​ປອມໂຕ​ເປັນພະນັກງານ ຂອງທະນາຄານຣັດ​ເຊຍ ໃນ​ນະຄອນ New York ​ເພື່ອຊອກ​ຫາ​ຂໍ້​ມູນ ໃຫ້​ແກ່ອົງການ​ສືບ​ລັບ​ຣັດ​ເຊຍ.
ເອກກະສານ ຂອງສານສະຫະລັດ ໄດ້ບົ່ງບອກວ່າ ປະຊາຊົນ ຣັດເຊຍຄົນໜຶ່ງ ທີ່ຖືກກ່າວຫາວ່າ ທຳການສືບລັບນັ້ນ ຈະລົງ ທະບຽນຮັບຮູ້ ໃນວັນສຸກມື້ນີ້ ກ່ອນໜ້າການດຳເນີນຄະດີ ໃນ ເດືອນໜ້ານີ້ ທ້າວ Evgeny Buryakov ໄດ້ຖືກກ່າວຫາວ່າ ປອມໂຕເປັນ ພະນັກງານຂອງທະນາຄານຣັດເຊຍໃນນະຄອນ New York ເພື່ອຊອກຫາຂໍ້ມູນໃຫ້ແກ່ອົງການ ສືບລັບຕ່າງປະເທດຂອງ ຣັດເຊຍ ທີ່ຮູ້ກັນວ່າ SVR ເອກກະສານຂອງບັນດາໄອຍການສະແດງໃຫ້ເຫັນວ່າ ທ້າວ Buryakov ອາດ ຈະລົງທະບຽນ ຮັບຮູ້ການກະທຳຜິດ ຫລືບໍ່ມີຄວາມຜິດໃນສັນສຸກມື້ນີ້ ລາວຕຽມ ພ້ອມທີ່ຈະປະເຊີນໜ້າການດຳເນີນຄະດີ ຂອງສານລັດຖະບານກາງ ໃນເມືອງ Manhattan ໃນວັນທີ 4 ເດືອນເມສາ ຈະມາເຖິງນີ້ ກະຊວງຍຸຕິທຳສະຫະລັດ ໄດ້ປະກາດວ່າ ທ້າວ Buryakov ຖືກຈັບໃນເດືອນມັງກອນ ປີ 2015 ຫລັງຈາກລາວໄດ້ພົບປະແບບລັບຫລາຍຄັ້ງ ກັບນັກສືບ ສັນຕິບານກາງ FBI ທີ່ ທ້າວ Buryakov ເຊື່ອວ່າ ເປັນນັກວິເຄາະໃຫ້ແກ່ບໍລິສັດພະລັງານ ທ້າວ Buryakov ຖືກກ່າວຫາວ່າ ວາງຕົວເປັນນັກສືບລັດຖະບານຣັດເຊຍໂດຍ ບໍ່ໄດ້ ຈົດທະບຽນ ບັນດາໄອຍະການກ່າວວ່າ ລາວໄດ້ວາງແຜນກັບ ຜູ້ຊາຍຣັດເຊຍອີກສອງ ຄົນ ເພື່ອເກັບກຳຄວາມລັບກ່ຽວກັບເສດຖະກິດຂອງ ສະຫະລັດ ຮວມທັງລາຍລະອຽດ ກ່ຽກັບ ການລົງໂທດສະຫະລັດຕໍ່ຣັດເຊຍ ລາວຍັງຖືກ ກ່າວຫາວ່າ ພະຍາຍາມຂົນ ຂວາຍເອົາຊາວນິວຢອກເປັນຜູ້ຕິດຕໍ່ໃນການສືບລັບ ນັກສືບສະຫະລັດໄດ້ນຳສົ່ງຂໍ້ມູຸນກ່ຽວກັບພະລັງານ ໃຫ້ແກ່ທ້າວ Buryakov ທີ່ຍັງໄດ້ບັນ ຈຸເຄື່ອງອັດສຽງທີ່ເຊື່ອງໄວ້ໃນນັ້ນໂດຍອະນຸຍາດໃຫ້ອົງການ FBI ລັກ ຟັງການສົນທະນາ ລະຫວ່າງ ທ້າວ Buryakov ແລະບັນດາຜູ້ກຳກັບຂອງລາວ ທີ່ອົງການສືບລັບຣັດເຊຍ